MF «Bognes»

MF «Bognes», nå Bequia Express 2, er en roroferge på 1591 GT. Hun har kallesignalet LFIJ og IMO-nummer 7608758. Hjemmehavnen var Narvik, nå Kingstown. Skipet er 64,85 m langt, 11,6 m bredt med et dypgående på 4,20 m. Hun har en lengde mellom perpendikulærene på 60 m. Skipet ble bygd i 1977 ved Tromsø Skipsverft, som byggnummer 45. «Bognes» har en marsjfart på nærmere 13 knop, og hun har plass til 55 personbiler og 287 passasjerer. «Bognes» sin hovedmotor er en Ulstein Bergen 8 sylindret, 1620 hk. Hun har også to hjelpemaskiner, 2 Volvo TMD 100A på 118 hk hver seg. 2019 ble hun solgt til Bequia Express Company på Saint Vincent og Grenadinene, og omdøpt «Bequia Express 2», og ankom Bequia den 3. mars 2020. satt i trafikk i juli 2020

Skipet var fra 2009 til 2019 eid av rederiet Torghatten Nord AS. Hun ble i sin tid levert til Nord-Ferjer for trafikk på Lødingen – Bognes-sambandet. Som et resultat av fusjonen mellom Ofotens og Vesteraalens Dampskibsselskab (OVDS) og Nord-Ferjer ble hun et OVDS-skip i 1989.

I 1983 ble skipet forlenget med 9 m, ved Nielsen mek. verksted i Harstad. Hun har ingen direkte søsterskip, men man kan ane store likheter med «Vågan», som ble levert til VDS fra Bolsønes Verft i Molde i 1979.

Eksterne lenker 
 
 

Norske ferger
Torghatten Nord-ferger
OVDS-skip
Nord-Ferjer
Sjøfart i Nordland
Skip fra 1977
Skip bygget ved Tromsø skipsverft
Artikler i sjøfart-prosjektet